text: Opdateret: Politiet finder savnet ung kvinde
  26 april 2016 kl. 04.26
  Syd- og Sønderjyllands Politi ledte tirsdag formiddag efter 31-årige Ellen Lerch. Hun er ikke set siden mandag klokken 10.00. Politiet oplyser klokken 11.20 at kvinden nu er fundet i god behold.
  Den unge kvinde forlod mandag formiddag Psykiatrisk Sygehus i Aabenraa og politiet beder nu om hjælp til at finde 31- årige Ellen Lerch.
  -Vi har slet ikke fået nogen henvendelser, så vi vil meget gerne høre noget, hvis der er borgere der kan hjælpe, siger vagtchef ved Syd- og Sønderjyllands Politi Søren Strøgaard til TV SYD.
  Politiet oplyser, at den efterlyste kvinde måske er søgt mod Skærbæk i Tønder Kommune, hvor hun stammer fra.
  Ellen Lerch beskrives som mellem 180 og 190 cm høj, almindelig af bygning og så var hun iført en grå jakke, da hun forlod sygehuset i Aabenraa.
  Oplysninger til sagen kan gives til politiet på 1-1-4.
  Den savnede kvinde, Ellen Lerch, er fundet i god behold. Tak for henvendelserne. #politidk
  
  